Archivu 15 de Febreru de 2012
#000000
Si yes de los que nun t’aguantes por instalar Libreoffice 3.5, equí vos pongo cómo instalalu rápidamente n’Ubuntu. (Si nun tienes tanta priesa, lo meyor ye qu’esperes a los anovamientos automáticos que t’unviará Ubuntu nunos díes). Esta versión de Libreoffice, vien mui depurada, (quitáron-y munchísimes llinies de códigu redundante) lo que la fai más llixera que la versión anterior, y nel casu del asturianu, vien con traducciones meyoraes y/o correxíes. Pero vamos al turrón... (sigui lleendo)...
#000002
Como prometí, equí vos dexo’l plugin (realmente ye un script) pa poder facer los vuestros calendarios.
#000004
Esti calendariu ta fechu con un pequeñu script, qu’espublizaré n’otru post. La particularidá d’esti script ye que xenera’l calendariu por meses o por años y na llingua que quieras. El script ta fechu pa GIMP. Pero como dixi, déxolo pa otru post. Pel momentu, esfrutái del añu. 😀 (Calca nes imáxenes p’agrandales)
#000006
Gracies a Mozilla tenemos güei el restolador Firefox y el xestor de corréu Thunderbird, esti videu fai un resume de la hestoria del proyeutu Mozilla...
#000008
Mozilla nun s’escaez de la llingua asturiana: Ayeri mesmo, supimos la noticia de que Thunderbird yá s’alcuentra disponible en llingua asturiana, y multiplataforma. Thunderbird acaba d’enganchase al ciclu de versiones rápides qu’adoutó Mozilla y suma una llingua más, la nuestra.
#000010
Pues descargalu dende la páxina:
#000011
Lo mesmo que Firefox, Thunderbird asoléyase baxo la versión 10, con munches meyores. Ente les más destacaes, atopamos la posibilidá de navegar pela web dende’l Xestor de corréu, o facer busques faciendo usu de dellos motores de gueta predeterminaos (Google, Bing, Yahoo!, Wikipedia, y otros).. la posibilidá de crear una cuenta nueva de corréu-e (namái pa AOL, y Yandex), o la meyora del encontu pa crear cuentes, que fai más cenciella la xera de configurar y axustar la nuesa cuenta.
#000012
Thunderbird 10, tamién inclúi una páxina d’información sobre resolución de problemes p’ayudate cuando tengas problemes al unviar o recibir mensaxes. Facilita la instalación de más complementos, ente los que podemos solliñar Calendariu Lightning (una estensión qu’amiesta funciones de calendariu y axenda, pa xestionar les tos xeres), y el nuevu Conversation View un mou distintu de ver el to corréu.
#000013
Too paez indicar qu’esta versión va tar llista, ente otres distribuciones, pa la primer beta d’Ubuntu 12.04 Precise Pangolin prevista el 1 de marzu.
#000014